Para No Verte Mas (Tribute to La Mosca Tse-Tse)-Agrupacion LatinHits-单曲-酷我音乐-好音质用酷我
Para No Verte Mas (Tribute to La Mosca Tse-Tse)
专辑：Latin Hits Ringtones Vol. 55
1 Te Robare Agrupacion LatinHits
2 Do You Believe In Loneliness? Agrupacion LatinHits
3 We Can‘t Stop(Tribute to Miley Cyrus) Agrupacion LatinHits
4 Talking to the Moon Agrupacion LatinHits
5 This Time For Africa Agrupacion LatinHits
6 Gitana (Tribute to Shakira) Agrupacion LatinHits
Fuera De Mi (Tribute to La Ley) Agrupacion LatinHits
Intenta Amar (Tribute to La Ley) Agrupacion LatinHits
Mas Alla (Tribute to La Ley) Agrupacion LatinHits
Mentira (Tribute to La Ley) Agrupacion LatinHits
Mi Ley (Tribute to La Ley) Agrupacion LatinHits
Si Me Dejas No Vale (Tribute to La Linea) Agrupacion LatinHits Cabernet Sauvignon - Diterebe - Afrika Borwa
Cabernet Sauvignon ke mofuta wa mofeine e khibidu o o dirilweng ka kopano magareng a Cabernet franc le Sauvignon blanc. O golaganngwa le mengwe ya mefeini ya tlhwatlhwa e e kwa godimo mo lefatsheng.
Mofuta ono o lebega o tlholegile ka dingwaga tsa bo1700 kwa Bordeaux, kwa e boneng tumo teng ka ntlha ya go sa tshwarwe ke botrytis. Tumo ya ona e ile magoletsa ka ngwagakete wa bo 18, ka ditebogo go kgaolo ya mofeine ya Bordeaux e e neng ya dirisa mofuta ono jaaka sediriswa se se botlhokwa mo metswakong ya mofeine e e tumileng.
E tlogile mo go nneng mofuta wa borobedi o o jalwang thata mo lefatsheng ka dingwaga tsa 1990 go nna mofuta o o jalwang go fetisa mo lefatsheng ka ngwaga wa 2010.
Ka ngwagakete wa bo 18 kwa Bordeaux e ne e bidiwa Petit Vidure. E bidiwa gape Petit Cabernet.
Ga go a totobala gore Cabernet Sauvignon e fitlhile leng mo Afrika Borwa, fela go kgonego e kgolo ya gore e ntse e le teng dingwagakete tse pedi tse di fetileng. Moprofesara Abraham Izak Perold wa Stellenbosch University ka dingwaga tsa bo1920 o ne a e supa fa ele sejalo se se kgonang go tlhagisa mofeine wa boleng jo bo siameng mme ka jalo a rotloetsa ntshô ya ona.
Mofuta ono kwa tshimologong o ne o dirisetswa ntshô ya mofeine wa mofuta-nosi, fela morago o ne wa dirisetswa go tswakanya.
Cabernet Sauvignon ke mofuta wa mofeine o mohibidu o o jalwang thata mo Afrika Borwa. Merara e fitlhelwa go ralala dikgaolo tse di tlhagisang mofeine, mme Stellenbosch e rwele bogolo jwa karolo ya ntshô-tlhagiso, e selwa morago ke Paarl, Swartland le Robertson.
E na le kgolo e tona e le tota mme e tlhagisa logong lo lo tiileng. Ntsho magareng e go 6t/ha go ya go 12t/ha.
Diterebe di butswa thari mo gare ga setlha, go ya kwa bofelong jwa Mopitlwe.
Mofuta ono o na le meretlwa e mennye, e le boleta, kgolokwe e le ntsho. Letlapi le thata ebile le le kima, fa leungokobolwa le tsepame ka tatsô e e itshupileng ya bojang.
Matlhare a mmala wa botala jo bo tseneletseng, bogolo ke jo bo mo magareng, a kgolokwe ka ditsebe tse tlhano tse di tlhatlaganeng.
Mofuta o no o tshabelelwa ke odium le phori, fela ga o tsenwe tsenwe fela ke botrytis.
Mo Afrika Borwa, Cabernet Sauvignon e ntse e amanngwa le mefeine ya mofuta-nosi ya tlhwatlhwa godimo ga e sale ka dingwaga tsa bo1920. E dirisiwa gape mo metswakong e e farologaneng jaaka Cinsault kgotsa Shiraz go dira tannin boleta, e dirisiwa gape le Pinotage le mefuta e mengwe go tlhagisa Cape Blend, kgotsa Merlot, Carbenet franc le jalo le jalo go tlhagisa motswako-mokgwa wa Bordeaux.
Mefutafuta e le mentsi ya dika-mofuta e tlhagiswa mo Afrika Borwa, e farologane ka ditatsô go tswa go liquorice, chocolate, bojang tota le pherefere e tala. Gantsi, dika-mofuta di le mmalwa di jalwa mo êkêrêng go oketsa botswakabele jwa mefeine.